Fanthomas

Fanthomas er en parodisk animasjonsserie av Anders Bye og Jesper Sundnes animert av produksjonsselskapet Qvisten for VGTV. Fanthomas er en fiktiv superhelt som gjennom flere episoder konfronteres med norske kjendiser. Hovedfiguren, Fanthomas, er umiskjennelig lik Jan Thomas. Episodene ble publisert på nett-TV fra april 2009. Den første sesongen hadde i alt 10 episoder,vg - Rampelys den andre hadde 6. I tillegg kommer en tredelt episode med avslutninger på sesong 1.

Første episode hadde over 285 000 seere den første uken, noe som er rekord for VGTV.http://www.vg.no/rampelys/artikkel.php?artid=552801

Fanthomas ble nominert til og vant prisen for årets morsomste under Komiprisen 2009. Det var 6 andre nominerte i kategorien, og det var det norske folk som avgjorde vinneren. Utdelingen av Komiprisen 2009 ble arrangert 29. august og ble sendt direkte på NRK1. Anders Bye, Jesper Sundnes og Rasmus A. Sivertsen tok imot prisen for serien.

Fanthomas vant «Innovation Award» på Fredrikstad Animation Festival i november 2009.http://www.animationfestival.no/

 Parodierte personligheter 

Sesong 1
Jan Thomas
Christopher Mørch Husby
Anne-Kat. Hærland
Zahid Ali
Dagfinn Lyngbø
Kristian Valen
Arnie Norse
Øivind Blunck
Fabian Stang
Christian Ingebrigtsen
Alexander Rybak
Jahn Teigen
Petter Stordalen
Mira Craig
Maria Haukaas Storeng
Vendela Kirsebom
Alsou
Ivan Urgant
Trond Giske
Ari Behn
Eyvind Hellstrøm
Linni Meister
Tshawe Baqwa
Per Sundnes
Synnøve Svabø
Kronprins Haakon
Jens Stoltenberg
Camilla Wold Knudsen
Eli Hagen
Joralf Gjerstad

Sesong 2
Aksel Hennie
Henrik Birger Skorpen
Harald Zwart 
Bjørn Sundquist
Kristoffer Joner
Kåre Conradi
Tone Damli Aaberge
Joshua French
Tjostolv Moland
Toralv Maurstad
Kåre Conradi
Barack Obama
Ole Klemetsen
Dalai Lama
Margrethe Røed
Mia Gundersen
Hallvard Flatland
Snipp og Snapp
Harald Rønneberg
Aune Sand
Marianne Aulie
Märtha Louise
Martin Sørensen

 Episoder 
Sesong 1

Fanthomas vs. Kat-Woman del 1 (episode 1)
Mens Jan Thomas ser på Morgen-TV er Anne-Kat. Hærland gjest, for å bli interjuvet om hennes nye komishow. Når Jan Thomas får høre at Anne-Kat. gjør narr av ham, blir han veldig sint på Anne-Kat. Da han etter hvert finner ut at alle gir showet god kritikk, bestemmer han seg for å stoppe Hærland og showet hennes.

 Parodierte personer i episoden 
Jan Thomas Mørch Husby
Christopher Mørch Husby
Anne-Kat. Hærland

Fanthomas vs. Kat-Woman del 2 (episode 2)
Etter at Jan Thomas og Christopher har kommet seg forbi vakten, finner de ikke døren inn til showet til Anne-Kat. Da de endelig finner den, begynner de å slåss med Anne-Kat. Da Anne-Kat. er beseiret, viser det seg at hun er en katt.

 Parodierte personer i episoden 
Jan Thomas Mørch Husby
Philip-Christoper Mørch Husby
Anne-Kat. Hærland
Zahid Ali
Dagfinn Lyngbø
Kristian Valen
Arnie Norse
Øyvind Blunck
Fabian Stang
Mira Craig
Alexander Rybak

Fanthomas vs. the Fiddler - del 1 (episode 3)

Jan Thomas spiller inn sin nye hit og holder en konsert, før karrieren tar slutt da Alexander Rybak holder sin konsert, med sangen Fairytale, ved siden av Jan Thomas' konsert. Han irriterer seg over Rybaks sang, og bestemmer seg for å forlate Norge sammen med Christopher. Da det viste seg at sangen både var populær i Tyskland og Japan, reiste de videre til Sibir. Der møter de en gammel gnom som påstår at han lagde sangen "Fairytale".

Fanthomas vs. the Fiddler - del 2 (episode 4)
Det er kvelden da Alexander Rybak skal opptre på den internasjonale finalen i MGP. Det  Rybak ikke vet, er at Jan Thomas befinner seg like i nærheten sammen med Christopher og en russisk gnom. De sistnevnte oppdager at Jahn Teigen står i garderoben til Rybak og dubber ham, noe som får det til å se ut som om han kan synge og spille fiolin på en gang. Når denne hemmeligheten blir avslørt konfronterer Jan Thomas, iført Fanthomasdrakt, ham oppe på scenen, men når den russiske gnomen får øye på Rybak viser det seg at han er faren til Rybak og det ender lykkelig.

Fanthomas vs. Mr. Choice - del 1 (episode 5)
Petter Stordalen starter et spa- og stylinghotell like ved Jan Thomas' studio, noe som blir veldig populært blant folk. Jan Thomas sliter etter hvert økonomisk fordi spa- og stylinghotellet blir mer poulært enn hans studio, og bestemmer seg for å sette en stopper for Stordalens populæritet.

Fanthomas vs. Mr. Choice - del 2 (episode 6) 
Jan Thomas og Christopher har kommet seg inn på Stordalens spa- og stylinghotell og oppdager at Stordalen har et kullkraftverk som driver solsengen hans i kjelleren. Etter en kamp med den greske stylisten Nikis, må Jan Thomas tilkalle Vendela Kirsebom. Hun klarer med hjelp av sine nyblekede tenner å blende stylisten og spy på Stordalen. Den blendede Nikis velter med et uhell en tralle med hårceller som ender opp inn i ovnen på kullkraftverket. Jan Thomas, Christopher, Vendela, Stordalen og Nikis rekker akkurat å komme seg ut før hele kullkraftverket eksploderer.

Fanthomas vs. Boogeywoman (episode 7)
Jan Thomas har bestilt en ny type spray som vil gjøre det enklere å sminke folk, men når han bruker den på Mira Craig viser det seg at sprayen kan forsterke negative personlighetstrekk hvis man spruter mer enn en gang. Mira Craig begynner å rasere studioet til Jan Thomas, men ender opp med å bli tilsølt at Jan Thomas' smoothie, noe som reverserer effekten på Mira.

Fanthomas vs. Poison Eyvind - del 1 (episode 8)
Jan Thomas prøver å drive restaurant, men gjør alt feil ifølge Eyvind Hellstrøm. Hellstrøm hjelper Jan Thomas med å lage en skikkelig restaurant, men mens dette skjer, legger Jan Thomas på seg som resultat av prøvesmaking av Hellstrøms mat, som Hellstrøm har hatt både sukker, fløte og smør i.

Fanthomas vs. Poison Eyvind - del 2 (episode 9)
Jan Thomas har oppdaget at han har gått enormt opp i vekt, og for å hevne seg på Hellstrøm som er ansvarlig for det, låser Jan Thomas, i Fanthomasdrakt, Hellstrøm inn i fryserommet. Etter å ha brukt slankemaskin på seg selv stiller Jan Thomas opp på åpningen av restauranten.

Fanthomas vs. Kat-Woman - del 3 (episode 10)

Anne-Kat. (katten inne i roboten) har rømt fra fengselet og begynner å ødelegge Oslo med en kjemperobot. Over en telefon forteller hun Jan Thomas at hun vil ikke slutte før Jan Thomas avslører sin hemmelige identitet, noe Jan Thomas nekter å gjøre. Jan Thomas bestemmer seg får å drukne problemene på en bar, men etter at han ser på TV at Vendela Kirsebom er i fare, prøver han, i fylla, å få Anne-Kat til å slutte å ødelegge byen, noe som resulterer i at han blir skutt.

Sesong 2

Fanthomas vs. The Movie del 1 (Sesong 2 - Episode 1)
Fanthomas-filmen skal lages, og Aksel Hennie spiller "Fanthomas".

Fanthomas vs. The Movie del 2 (Sesong 2 - Episode 2)

Jan Thomas er ikke begeistret for Aksel Hennies fremstilling av ham selv i Fanthomas the Movie. Derfor saboterer han for Aksel Hennie og overtar rollen, uten at noen merker det. Filmen blir meget bra tatt imot.

Fanthomas vs. ObamaRamaDrama del 1 (Sesong 2 - Episode 3)
Presidenten i USA Obama kommer til Norge og Jan Thomas håper å bli den som skal style Obama. Dessverre går jobben til en klønete svensk stylist i stedet. Jan Thomas forstår at hvis han og Christopher ikke gjør noe, vil Obamas ører bli klippet av. Derfor prøver de å snike seg inn til Obama, men ender opp med å bli oppdaget.

Fanthomas vs. ObamaRamaDrama del 2 (Sesong 2 - Episode 4)

Jan Thomas og Christopher blir tatt for å være terrorister da de prøver å redde President Obama fra å miste ørene, og blir satt i fengsel. Heldigvis kommer Ole Klemetsen og slår hull i fengselsveggen, og med hjelp fra andre deltakere fra Skal vi danse, klarer Jan Thomas å komme seg til der Obama blir stylet av den klønete svenske stylisten. I siste øyeblikk klarer Jan Thomas å redde Obamas øre fra å bli klippet av.

Fanthomas vs. Christmas del 1 (Sesong 2 - episode 5)
Jan Thomas og Christopher feirer jul, men midt oppi det hele innser Jan Thomas at han ikke kommer til å leve evig. Derfor prøver han å søke evig liv gjennom forskjellige religioner, men ingen av dem passer ham. Da får han vite om kjendisreligionen Kablablabla. Jan Thomas melder seg inn, men lederen for Kablablabla forlanger at Jan Thomas gir vekk alt som har med jul å gjøre, dette resulterer i at Christopher plutselig blir borte.

Fanthomas vs. Christmas del 2 (Sesong 2 - episode 6)
Jan Thomas oppdager at lederen for Kablablabla, som viser seg å være Martin fra Tande-Ps lørdagsshow, har lurt til seg alt som har med jul å gjøre fra kjendiser som hevn for at han mistet jobben i NRK da han kom i stemmeskifte. Jan Thomas klarer å sette Martin ut av spill og feirer jul sammen med en haug andre norske kjendiser og Christopher som har dukket opp igjen.

 Referanser 

 Eksterne lenker 
 Episoder(VG)
 Qvisten Animasjon
 Slik lages «Fanthomas»(VG)

Kategori:Animasjon
Kategori:Internett-TV
Kategori:TV-produksjoner på VGTV